Document ID: 31993R3255

ΚΑΝΟΝΙΣΜΟΣ (ΕΚ) αριθ. 3255/93 ΤΗΣ ΕΠΙΤΡΟΠΗΣ της 26ης Νοεμβρίου 1993 για την τροποποίηση του κανονισμού (ΕΟΚ) αριθ. 2729/88 για τον καθορισμό των λεπτομερειών εφαρμογής του κανονισμού (ΕΟΚ) αριθ. 1442/88 για τη χορήγηση, για τις αμπελουργικές περιόδους 1988/89 έως 1995/96, πριμοδοτήσεων για ορισμένη εγκατάλειψη αμπελουργικών εκτάσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1442/88 του Συμβουλίου της 24ης Μαΐου 1988 για τη χορήγηση, για τις αμπελουργικές περιόδους 1988/89 έως 1995/96, πριμοδοτήσεων για ορισμένη εγκατάλειψη αμπελουργικών εκτάσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1990/93 (2), και ιδίως το άρθρο 20,
Εκτιμώντας:
ότι έγιναν διευθετήσεις στον κανονισμό (ΕΟΚ) αριθ. 1442/88 από τον κανονισμό (ΕΟΚ) αριθ. 1990/93- ότι πρέπει να καθοριστούν οι λεπτομέρειες εφαρμογής και να τροποποιηθεί ανάλογα ο κανονισμός (ΕΟΚ) αριθ. 2729/88 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2192/93 (4)-
ότι πρέπει, γενικώς, να καταργηθούν όλες οι λεπτομέρειες σχετικά με τις διατάξεις που καταργήθηκαν από το Συμβούλιο, δηλαδή αφενός με το προτιμησιακό καθεστώς αποστάξεως και αφετέρου οι μηνιαίες προσαυξήσεις που εφαρμόζονταν προηγουμένως όταν η εγκατάλειψη αφορούσε το σύνολο των καλλιεργουμένων αμπελουργικών εκτάσεων- ότι πρέπει, επίσης, να καταργηθούν ορισμένες ειδικές διατάξεις που δεν εφαρμόζονται πλέον-
ότι οι ειδικές περιστάσεις που αναφέρονται στο άρθρο 2 παράγραφος 3 δεύτερο εδάφιο του κανονισμού (ΕΟΚ) αριθ. 1442/88 αφορούν κατ' αρχήν την Ελλάδα, όπου δυνάμει του άρθρου 16 του κανονισμού (ΕΟΚ) αριθ. 3929/87 της Επιτροπής της 17ης Δεκεμβρίου 1987 σχετικά με τις δηλώσεις συγκομιδής, παραγωγής και αποθεμάτων των προϊόντων του αμπελοοινικού τομέα (5), όπως τροποποιήθηκε τελευταία από τον κανονισμό (ΕΟΚ) αριθ. 605/92 (6), οι συγκομίζοντες σταφύλια είχαν απαλλαγεί από την υποχρέωση δηλώσεως έως την περίοδο 1990/91- ότι οι διατάξεις αυτές αφορούν επίσης, γενικότερα, τις περιπτώσεις κατά τις οποίες, για λόγους που εξαρτώνται από το ιστορικό της αμπελουργικής εκμεταλλεύσεως, ιδίως μετά από ανάληψη ή εγκατάσταση, δεν μπορούν να είναι διαθέσιμες όλες οι δηλώσεις των πέντε προηγουμένων περιόδων-
ότι οι όροι που θα καθορισθούν που προβλέπονται στο άρθρο 9α παράγραφος 1 πρώτο εδάφιο του κανονισμού (ΕΟΚ) αριθ. 1442/88, σχετικά με τη χορήγηση συμπληρωματικής πριμοδοτήσεως για ανταλλαγή αγροτεμαχίων, πρέπει να καθορισθούν ιδίως η φύση αυτής της ανταλλαγής τεμαχίων ώστε από αυτή να προκύψει το δικαίωμα της προβλεπομένης συμπληρωματικής πριμοδοτήσεως, καθώς και η οριοθέτηση των αμπελουργικών περιμέτρων για τις οποίες εφαρμόζεται το μέτρο αυτό-
ότι πρέπει να ενημερωθεί ο κατάλογος των μεγαλοκάρπων ποικιλιών που δικαιούνται διαφορετικής πριμοδοτήσεως-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2729/88 τροποποιείται ως εξής:
1. Το άρθρο 3 διαγράφεται.
2. Στο άρθρο 4 παράγραφος 3, προστίθενται τα ακόλουθα νέα εδάφια:
"Όσον αφορά την Ελλάδα, οι δηλώσεις συγκομιδής που θα ληφθούν υπόψη για να υπολογισθεί ο μέσος όρος των αποδόσεων που προβλέπεται στο άρθρο 2 παράγραφος 3 δεύτερο εδάφιο του κανονισμού (ΕΟΚ) αριθ. 1442/88 είναι τουλάχιστον οι δηλώσεις που έγιναν από την περίοδο 1991/92.
Εάν ο αριθμός των περιόδων για τις οποίες υπάρχουν δηλώσεις είναι μικρότερος από πέντε, δεν εφαρμόζεται η διάταξη που αφορά την υψηλότερη συγκομιδή και τη χαμηλότερη συγκομιδή."
3. Τα άρθρα 7, 8 και 9 διαγράφονται.
4. Το άρθρο 10 αντικαθίσταται από το ακόλουθο κείμενο:
"Άρθρο 10
1. Για να υπάρξει συμπλήρωμα της πριμοδότησης, η διαδικασία ανταλλαγής αγροτεμαχίων που προβλέπονται στο άρθρο 9α παράγραφος 1 πρώτο εδάφιο του κανονισμού (ΕΟΚ) αριθ. 1442/88 πρέπει να συγκεκριμενοποιείται με νομική πράξη που θα αντιστοιχεί:
- είτε στην πώληση του αρχικού αγροτεμαχίου του αιτούντος,
- είτε στην εκμίσθωση του τελευταίου, για διάρκεια τουλάχιστον ίση με 18 έτη.
Για το εν λόγω αγροτεμάχιο δεν μπορεί να γίνει αίτηση για πριμοδότηση εγκατάλειψης.
2. Τα προγράμματα διευθέτησης των περιμετρικών αμπελώνων που εφαρμόζονται από τα κράτη μέλη πρέπει να προβλέπουν:
- την επακριβή οριοθέτηση, σε κλίμακα αμπελοκομικού μητρώου, των αμπελουργικών περιμέτρων των οποίων επιζητείται η ομαδοποίηση και η διατήρηση των αμπελουργικών εκτάσεων για να αποφευχθεί η κατάτμηση ή προβλήματα περιβάλλοντος.
Οι αρμόδιες αρχές μπορούν να θέσουν την εργασία αυτή της οριοθετήσεως σε τοπικές ενώσεις που έχουν εγκριθεί για το σκοπό αυτό,
- τις ποικιλίες που πρέπει να διατηρηθούν,
- το ποσό της συμπληρωματικής πριμοδότησης, εντός του προβλεπομένου ορίου των 1 500 Ecu ανά εκτάριο συναρτήσει καταλλήλων τοπικών ποιοτικών κριτηρίων.
3. Τα μέτρα που λαμβάνονται από τα κράτη μέλη κατ' εφαρμογή των παραγράφων 1 και 2 θα πρέπει να ανακοινώνονται στην Επιτροπή."
5. Το άρθρο 11α παράγραφος 3 διαγράφεται.
6. Στο παράρτημα Ι, προστίθενται οι ακόλουθες νέες ποικιλίες:
- στο σημείο 3. Ελλάδα: "Victoria",
- στο σημείο 4. Ιταλία: "Regina".
7. Τα παραρτήματα ΙΙ και ΙΙΙ διαγράφονται.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται για τις οριστικές εγκαταλείψεις των αμπελουργικών εκτάσεων που πραγματοποιούνται για την περίοδο 1993/94.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Νοεμβρίου 1993.

Labels: 3
6